Magnoliafamilien

Magnolia
 Liriodendron

Magnoliafamilien (Magnoliaceae) er en plantefamilie i ordenen Magnoliales. Den omfatter ca. 230 arter fordelt på 2 (eller 7) planteslekter. Artene i magnoliafamilien er blant de mest primitive blomsterplantene. Det mest slående er at de blomstrer direkte på kvistene (uten stilk). Magnolia dyrkes en del som hageplante.

Enkelte regner de to slektene som underfamilier, det vil si:
 Magnolioideae, med Magnolia som viktigste slekt, av enkelte regnet som den eneste. 
 Liriodendroidae, med Liriodendron (tulipantrær) som eneste slekt.

En hovedforskjell mellom arter i magnoliafamilien og andre familier av blomsterplanter, er at magnoliafamiliens blomster har fruktemner arrangert i spiralposisjon snarere enn i ring. Her likner magnolia-artene mer på fossile former, og synes å utgjøre en mer basal form.

Taksonomi 
En del forskere deler artene i magnoliafamilien inn i  en rekke slekter fordelt på de to underfamiliene. En slik inndeling kan se slik ut: 

 Magnoliafamilien
 Subfamilie Magnolioideae
 Tribus Magnolieae 
 Slekt Kmeria (5 arter) 
 Slekt Magnolia (128 arter) 
 Slekt Manglietia (29 arter) 
 Slekt Pachylarnax (2 arter) 
 Tribus Michelieae 
 Slekt Elmerrillia (4 arter) 
 Slekt Michelia (49 arter) 
 Subfamilie Liriodendroidae
 Slekt Liriodendron (2 arter) 

Det er derimot vanlig å regne alle slektene i underfamilien Magnolioideae inn i Magnoliaslekten, og de to siste artene til Liriodendron-slekten.

Eksterne lenker